ใช้กม.ที่ดิน-เลิกภาษีอสังหา
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

คลังเพิ่งตื่นแก้ปม‘รีดซ้ำซ้อน’ กรณ์เชื่อ30มี.ค.นี้เข้าครม.แน่
โพสต์ทูเดย์ — คลังจ่อยกเลิกภาษีค่าธรรมเนียมที่ดิน หลังกฎหมายที่ดินสิ่งปลูกสร้างผ่านสภา
แหล่งข่าวจากกระทรวงการคลัง เปิดเผยว่า หากร่างพระราชบัญญัติ (พ.ร.บ.) ภาษีที่ดินและสิ่งปลูกสร้าง ซึ่งอยู่ระหว่างถามความเห็นหน่วยงานที่เกี่ยวข้องคลอดออกมา กระทรวงการคลังจะต้องยกเลิกภาษีอสังหาริมทรัพย์ที่จัดเก็บจากประชาชนและผู้ประกอบการอยู่ทั้งหมด ซึ่งแม้ว่าจะทำให้รายได้รัฐบาลหายไปปีละ 6,5008,000 ล้านบาท แต่ก็ทำให้รายได้อื่นๆ เพิ่มขึ้น
แหล่งข่าวเปิดเผยว่า กฎหมายที่ดินและสิ่งปลูกสร้างที่ยังไม่สามารถเสนอคณะรัฐมนตรีได้เพราะยังมีประเด็นที่กระทรวงการคลังจะต้องแก้ไขเพิ่มเติม คือหากมีการจัดเก็บภาษีที่ดินและสิ่งปลูกสร้างภายใต้กฎหมายฉบับนี้แล้ว จะกำหนดให้มีการยกเลิกการจัดเก็บค่าธรรมเนียมการโอนอสังหาริมทรัพย์ 2% การเก็บค่าธรรมเนียมจดจำนอง 1% และภาษีธุรกิจเฉพาะ 3.3% เพราะถือว่าเป็นการจัดเก็บซ้ำซ้อน
“ที่ผ่านมาเราหลงลืมประเด็นนี้ไป เมื่อมีการเก็บภาษีที่ดินและสิ่งปลูกสร้างตามกฎหมายใหม่นี้แล้ว จะต้องยกเลิกพวกค่าธรรมเนียมการโอน ค่าธรรมเนียมจดจำนอง และภาษีธุรกิจเฉพาะด้วย ซึ่งก็คือมาตรการภาษีอสังหาริมทรัพย์ที่รัฐเพิ่งไม่ต่ออายุทั้งหมด เพราะหากจัดเก็บอีกมันจะซ้ำซ้อนกัน” แหล่งข่าวเปิดเผย
ก่อนหน้านี้ นายกิตติ พัฒนพงศ์พิบูล ประธานกรรมการสมาคมสินเชื่อเพื่อที่อยู่อาศัย เสนอไว้ว่า การเก็บภาษีที่ดินและสิ่งปลูกสร้าง ควรต้องแก้ไขปัญหาการจัดเก็บซ้ำซ้อนกับค่าธรรมเนียมการโอนอสังหาริมทรัพย์ด้วย เพราะไม่เช่นนั้นจะทำให้ประชาชนต้องเสียภาษีแพงขึ้นเป็น 78% 
“หากมีการแก้ไขในส่วนนี้ไปพร้อมกัน ประชาชนก็น่าจะให้การสนับสนุนกฎหมายนี้มากขึ้น”นายกิตติ กล่าว
ทั้งนี้ นายกรณ์ จาติกวณิช รมว.คลัง คาดการณ์ว่าน่าจะสามารถบรรจุกฎหมายฉบับนี้ให้ที่ประชุมคณะรัฐมนตรีพิจารณากันได้ในช่วงวันที่ 30 มี.ค.นี้ เพราะขณะนี้หน่วยงานต่างๆ ได้ทยอยส่งความคิดเห็นด้านต่างๆ มาแล้ว
ปัจจุบันนี้ประชาชนทั่วประเทศกว่า 90% ถือครองที่ดินโดยเฉลี่ยน้อยกว่า 1 ไร่ มีประชาชนเพียง 10% เท่านั้นที่ถือครองที่ดินมากกว่า 100 ไร่ขึ้นไป 
แหล่งข่าวเปิดเผยว่า ร่างกฎหมายดังกล่าวจะกำหนดเพดานไว้ตามการใช้ที่ดิน คือในเชิงพาณิชย์จะกำหนดเพดานสูงสุดไว้ที่ 0.5% ของมูลค่า โดยจะมีคณะกรรมการกลางที่จะพิจารณาว่าจะจัดเก็บภาษีอัตราเท่าใด และจะปรับอัตราทุกๆ 4 ปี เช่น เชิงพาณิชย์อาจคิดแค่ 0.2% แต่หากอยู่อาศัยด้วยตัวเองจะต้องคิดภาษีน้อยกว่า 0.1%
สำหรับที่ดินทำการเกษตรกรรมจะกำหนดเพดานไว้น้อยกว่า 0.05% แต่ที่ดินรกร้างว่างเปล่าจะคิดแพงที่สุด และสูงกว่าอัตราในเชิงพาณิชย์ด้วย เช่น หากกำหนดอัตราภาษีในเชิงพาณิชย์ไว้ที่ 0.4% ต้องเก็บภาษีที่ดินเปล่า 0.450.5% และหากยังคงปล่อยที่รกร้างว่างเปล่าทิ้งไว้อีก 3 ปี จะต้องเสียภาษีเพิ่มขึ้นอีก 1 เท่าตัว แต่จะไม่เกิน 2% ของมูลค่าที่ดินและสิ่งปลูกสร้าง โดยจะมีเวลาให้ประชาชนปรับตัวใน 23 ปีแรก